|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**Mihajlo Pupin sgt. 16., 21000 ÚjvidékTelefon: +381 21 487 48 67; 487 42 41ounz@vojvodinа.gov.rsSZÁM:128-451-313/2021-01 DÁTUM: 2021. február 24. |

 A Vajdaság autonóm tartományi általános és középiskolai oktatás-nevelésre és a diákjólétre vonatkozó programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi általános- és középiskolai oktatási és nevelési programok és projektek finanszírozására és társfinanszírozására odaítélendő eszközeiről szóló szabályzat (VAT Hivatalos Lapja, 10/2020. szám) 3. szakasza alapján, figyelemmel a Vajdaság Autonóm Tartomány 2021. évi költségvetéséről szóló tartományi képviselőházi rendeletre (VAT Hivatalos Lapja, 66/2020. szám) a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

hirdet

**A KÖZÉPISKOLAI OKTATÁSI-NEVELÉSI FOLYAMAT SZÍNVONALÁNAK EMELÉSÉRE IRÁNYULÓ PROJEKTEK KAPCSÁN - A VAJDASÁG AUTONÓM TARTOMÁNYI SZÉKHELYŰ KÖZÉPISKOLÁKNAK A 2021. ÉVI ÚJVIDÉKI ÚTMUTATÓK - EXPOONLINE OKTATÁSI KIÁLLÍTÁSON VALÓ RÉSZVÉTELI KÖLTSÉGEINEK FINANSZÍROZÁSÁRA ÉS TÁRSFINANSZÍROZÁSÁRA**

 A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság a 2021-es költségvetési év pénzügyi tervével és lehetőségeivel összhangban, a középiskolai oktatási-nevelési folyamat színvonalának emelése területén – a Vajdaság autonóm tartományi székhelyű középiskoláknak az újvidéki Útmutatók – EXPOONLINE Oktatási Kiállításon való részvételi költségeire vonatkozó projekteket a 2021. évben **1.000.000,00 dinár** összegben finanszírozza és társfinanszírozza.

 Pályázhatnak a Vajdaság autonóm tartományi középiskolai intézmények, melyeknek alapítója a Szerb Köztársaság, az autonóm tartomány vagy a helyi önkormányzat. A szóban forgó eszközöket a középiskolai oktatási és nevelési folyamat színvonalának emelésére – a Vajdaság autonóm tartományi székhelyű középiskoláknak a 2021. március 24-étől 26-áig, Újvidéken megrendezésre kerülő Útmutatók – EXPOONLINE oktatási kiállításon való részvételi költségeire szánták.

 A pályázónak a pályázati jelentkezéshez mellékelnie kell:

1. az adóazonosító számáról szóló igazolás fénymásolatát,
2. az ajánlattevő ajánlatát/előszámláját – a 2021. évi újvidéki Útmutatók – EXPOONLINE Oktatási Kiállításon való részvételi költségekre vonatkozóan.

**A KÉRELMEK ELBÍRÁLÁSA ÉS A PÁLYÁZÁS MÓDJA**

Az eszközöknek az igénybe vevők számára való odaítéléséről - a beérkezett kérelmeket megvitató pályázati bizottság javaslatára - az oktatásban illetékes tartományi titkár dönt.

Az eszközök odaítélésének kritériumai a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság eszközeinek Vajdaság Autonóm Tartományban az általános és középiskolai oktatási és nevelési programok és projektek finanszírozására és társfinanszírozására odaítélendő költségvetési eszközökről szóló szabályzat 11. szakasza 2. pontjának 1., 2. és 5. fordulatával összhangban a következők:

* a célcsoport nagysága, amelynek az intézmény on-line bemutatóját szánják,
* a projekt szerinti célcsoport bevonásának foka az on-line bemutatóban,
* a partnerszervezeteknek a projekt megvalósításába való bevontsága.

A Titkárság fenntartja a jogát, hogy a kérelmezőtől, szükség szerint, hiánypótlást vagy további információkat kérjen.

Ha a kérelmet olyan személy írja alá, aki erre felhatalmazást kapott, az aláíráshoz feltétlenül csatolni kell a szabályos felhatalmazást.

A pályázati kérelmeket írásban, a Titkárság honlapján megjelentetett egységes formanyomtatványon kell benyújtani.

**Egy jogi személy egy kérelmet nyújthat be.**

A pályázati eredményeket a Titkárság weboldalán teszik közzé.

**A pályázatra való jelentkezés határideje 2021. március 4-e.**

A kérelmeket a szükséges csatolt dokumentumokkal az alábbi címre kell elküldeni:

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

„Pályázat az újvidéki Útmutatók – EXPOONLINE Oktatási Kiállításon való részvételi költségekre”

Mihajlo Pupin sgt. 16.

21000 Újvidék

(Pokrajinski sekretarijat za obrazovanje, propise, upravu

i nacionalne manjine-nacionale zajednice.

„Konkurs za troškove učestvovanja na EXPOONLINE sajmu obrazovanja „Putokazi“ u Novom Sadu za 2021. godinu“

Bulevar Mihajla Pupina 16

21000 Novi Sad)

A Bizottság nem vitatja meg:

* a hiányos,
* késve érkező,
* szabálytalan (a jogosulatlan és a pályázat tárgyától eltérő alanyok által benyújtott) kérelmeket,
* a pályázat tervezett rendeltetésétől eltérő kérelmeket,
* azoknak az igénybe vevőknek a kérelmeit, akik az előző időszakban számukra odaítélt eszközöket nem támasztották alá pénzügyi és narratív jelentésekkel.

 Az eszközök odaítélése iránti kérelem formanyomtatványa a Tartományi Oktatási, Jogalkotási, Közigazgatási és Nemzeti Közösségi – Nemzeti Kisebbségi Titkárság [**www.puma.vojvodina.gov.rs**](http://www.puma.vojvodina.gov.rs) hivatalos honlapjáról **2021. február 24-e** letölthető.

 A pályázattal kapcsolatos tájékoztatás a 021/487 48 67, 487 42 41-es telefonszámokon kapható.

 Szakállas Zsolt

 TARTOMÁNYI TITKÁR